Herberts Manns
Herberts Manns (krievu: Герберт Юлианович Маннс, dzimis 1884. gada 1. oktobrī, miris 1938. gada 22. maijā) bija Cēsīs dzimis padomju krimināltiesību profesors. Mācījās ģimnāzijā Jelgavā. 1912. gadā beidza Kazaņas universitāti, papildinājies Berlīnē. Strādājis Irkutskas, vēlāk Saratovas (no 1927. gada — profesors) universitātē. No 1928. gada Saratovas universitātes Fundamentālās bibliotēkas direktors. 1937. gadā — arestēts, 1938. gadā — nošauts, 1957. gadā — reabilitēts.